गरियाबंद। एसपी एमआर आहिरे के निर्देश पर गरियाबंद सिटी कोतवाली, फिंगेश्वर थाना और राजिम थाना की ओर से रेत से भरी ओवरलोड करीब 16 गाड़ियों को फिंगेश्वर थाने में रोककर कार्रवाई की जा रही है। वहीं अलग-अलग जगहों पर करीब 42 ऐसी गाड़ियों पर कार्रवाई की जा रही है। लोगों की लम्बी शिकायत के बाद पुलिस ने यह कार्रवाई की है। बता दें कि क्षेत्र में जेसीबी से खुदाई जारी है जोकि अवैध है। फ़िलहाल इस कार्रवाई से रेत खनन माफियाओं में हड़कंप मचा हुआ है।